Document ID: 31989R2351

KOMISSION ASETUS (ETY) N:o 2351/89,
annettu 28 päivänä heinäkuuta 1989,
neuvoston asetuksen (ETY) N:o 822/87 39 artiklassa säädetyn pakollisen tislauksen soveltamista koskevista yksityiskohtaisista säännöistä annetun asetuksen (ETY)N:o 441/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1236/89(2), ja erityisesti sen 39 artiklan 9 kohdan,
sekä katsoo, että
viinien tislausta ja viiniyttämisen sivutuotteita koskevista yleisistä säännöistä 25 päivänä heinäkuuta 1983 annettua neuvoston asetusta (ETY) N:o 2179/83(3) on viimeksi muutettu asetuksella (ETY) N:o 2505/88(4); tämä muutos mitätöi tietyt komission asetuksessa (ETY) N:o 441/88(5), sellaisena kuin se on viimeksi muutettuna asetuksella (ETY) N:o 1596/88(6), etukäteen annetun tuen maksuedellytyksiä koskevat säännökset; tämän vuoksi olisi mukautettava asetus (ETY) N:o 441/88 säätämällä muun muassa vakuuksien antamisesta, jos tiettyjä tuen maksuun tarvittavia todisteita ei ole vielä saatavilla, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 441/88 seuraavasti:
1) Korvataan 16 artiklan 2 ja 3 kohta seuraavasti:
"2 Tislaajan, joka haluaa saada edellä 1 kohdassa tarkoitettua tukea, on esitettävä asetuksen (ETY) N:o 2179/83 17 artiklassa tarkoitetut pyyntö ja asiakirjat viimeistään kyseistä viinivuotta seuraavana joulukuun 31 päivänä.
3 Asetuksen (ETY) N:o 2179/83 17 artiklan 1 kohdan c alakohdassa tarkoitettu todisteiden esittäminen voidaan korvata todisteella vakuuksien antamisesta interventioelimelle. Tämä vakuus vastaa 110 prosenttia pyydetystä tuesta.
Ensimmäisessä alakohdassa tarkoitetussa tapauksessa todisteet siitä, että tislaaja on maksanut 13 artiklassa tarkoitetun ostohinnan interventioelimelle on esitettävä interventioelimelle viimeistään kyseistä viinivuotta seuraavan maaliskuun 31 päivänä. Interventioelimen on vapautettava vakuudet viimeistään kolmen kuukauden kuluttua tämän todisteen esittämisestä.
Jos toisessa alakohdassa tarkoitettu todiste esitetään 31 päivän maaliskuuta jälkeen mutta ennen seuraavan vuoden kesäkuun 1 päivää, eikä tämä viivästys johdu tislaajan vakavasta laiminlyönnistä, interventioelimen on vapautettava 80 prosenttia vakuuksista.
Kaikissa muissa tapauksissa vakuudet menetetään.
4 Kun asetuksen (ETY) N:o 2179/83 17 artiklan 1 kohdan c alakohdassa tarkoitetusta todisteesta käy ilmi, ettei tämän asetuksen 13 artiklan 2 kohdassa säädettyä määräaikaa ole noudatettu, muttei viivästys ole kolmeakymmentä päivää pitempi, vähennetään tislaajalle maksettavaa tukea 20 prosentilla. Tukea ei makseta lainkaan, jos tämä viivästys on pitempi kuin kolmekymmentä päivää.
5 Jos todetaan, ettei tislaaja ole maksanut ostohintaa tuottajalle, interventioelimen on maksettava tuottajalle ennen viinin toimitusta seuraavan viinivuoden kesäkuun 1 päivää tukea vastaava määrä, tarvittaessa tuottajajäsenvaltion interventioelimen välityksellä."
2) 17 artiklassa:
- korvataan 1 kohdan ensimmäisen alakohdan päivämäärä "31 päivänä lokakuuta" päivämäärällä "30 päivänä marraskuuta",
- korvataan 2 kohta seuraavasti:
"2 Interventioelimen tislaajalle toimitetun tuotteen osalta maksama hinta vahvistetaan otettaessa käyttöön asetuksen (ETY) N:o 822/87 39 artiklassa tarkoitettu tislaus. Jos tislaaja ei ole saanut tukea, 16 artiklan 2-5 kohtaa sovelletaan, jollei tarvittavista mukautuksista muuta johdu.
Kun asetuksen (ETY) N:o 2179/83 17 artiklan 1 kohdan c alakohdassa tarkoitetusta todisteesta käy ilmi, ettei 13 artiklan 2 kohdassa säädettyä määräaikaa ole noudatettu, muttei viivästys ole pitempi kuin kolmekymmentä päivää, vähennetään tislaajalle toimitetusta alkoholista maksettavaa hintaa 20 prosentilla; alkoholista ei makseta mitään määrää, jos tämä viivästys on pitempi kuin kolmekymmentä päivää."
- poistetaan 4 kohdan toinen alakohta.
3) Korvataan 18 artiklan 5 kohdan toinen alakohta seuraavasti:
"Tätä tukea saadakseen valmistajan on esitettävä viimeistään 31 päivänä joulukuuta toimivaltaiselle interventioelimelle pyyntö sekä asetuksen (ETY) N:o 2179/83 26 artiklan 4 kohdassa tarkoitettu todiste vakuuksien antamisesta."
4) Korvataan 18 artiklan 6 kohta seuraavasti:
"6 Jollei asetuksen (ETY) N:o 2179/83 23 artiklasta muuta johdu, vakuudet vapautetaan ainoastaan, jos pyynnön esittämistä seuraavien kahdentoista kuukauden aikana toimivaltaiselle interventioelimelle esitetään asetuksen (ETY) N:o 2179/83 17 artiklassa tarkoitetut asiakirjat.
Vakuudet vapautetaan suhteessa määriin, joista todisteet on esitetty.
Kun asetuksen (ETY) N:o 2179/83 26 artiklan 4 kohdan neljännen alakohdan toisessa luetelmakohdassa tarkoitetusta todisteesta käy ilmi, ettei 13 artiklan 2 kohdassa säädettyä määräaikaa ole noudatettu, muttei viivästys ole pitempi kuin kolmekymmentä päivää, vastaa vapautettu määrä 80 prosenttia vakuuden määrästä. Vakuus menetetään, jos tämä viivästys on pitempi kuin kolmekymmentä päivää.
Jos todetaan, että tislausta varten väkevöidyn viinin valmistaja ei ole maksanut tuottajalle ostohintaa, interventioelimen on maksettava tuottajalle ennen viinin toimitusta seuraavan viinivuoden heinäkuun 1 päivää tukea vastaava määrä, tarvittaessa tuottajajäsenvaltion interventioelimen välityksellä."
5) Korvataan 19 artiklan 1 kohta seuraavasti:
"1 Jäsenvaltioiden on annettava komissiolle tiedoksi samaan aikaan asetuksen (ETY) N:o 2179/83 20 artiklassa tarkoitettujen tietojen kanssa asetuksen (ETY) N:o 822/87 39 artiklassa tarkoitetun tislauksen mukaiset määrät pöytäviiniä ja tislausta varten väkevöityä viiniä värin mukaan eriteltyinä."
2 artikla
Tämä asetus tulee voimaan 1 päivänä syyskuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 1989.

Labels: 3
17